17
Ja̱a̱l bua̱a̱ni Luäkɛ Kɔn I̱di̱?
Ruac Kuɔth in thia̱k ëë ca gɔr kɛ thok Gɛrith cɛ Barnabäth kɛnɛ jääk ni Puɔl lat ɛlɔŋ. Kɛn wutni ti̱ti̱ lätkɛ ala gueel bunä. La guelkɛ bua̱a̱n tëë nhiam. Ɛŋu la gui̱l kɛn kɛ mɔ? La diɛɛrkɛ ɛlɔŋ kɛ ta̱a̱ in te kɛ dämanikiɛn rɛy yieekä. Cu Puɔl wee görä ‘loc jɔk kɛ ɣöö bä damanikɔn wä gui̱l’ kä bä ta̱a̱diɛn wä nɛn. Nhɔkɛ ɣöö bɛ ja̱l kä meeli (kilömitir) ti kur diaal kɛ ɣöö bɛ kɛ wä com. (Lät 15: 36) Nɔmɔ ɛ jɛn min la̱tkɛ ɛ gueel bua̱a̱ni ɛn wa̱lɛ bä.
La bäkɛ kɛ ɣöö ba kɔn ben com. Gui̱i̱l bunä la gui̱lɛ bua̱a̱n ti 20 kä la tëë kɛ juɔk kɛl kɛɛl kɛ bua̱n, kä la bɛ kä rɛɛw kɛ ruɔn. Kɔn denɛ ŋäc ŋɔaani mi gɔaa ɛlɔŋ jek kä kɛn dämanikɔn ti̱ti̱, kä mi ci kɛ kuɛn denɛ ŋɔak ŋa̱c bä kä mänkiɛn. La ɣɔnkɛ jɛ ɛ kɛn ɛlɔŋ ɛn ɣöö ba gaat kɛnɛ nɛy tin di̱t ŋa̱c, kä nhɔakɛ jɛ ɛ kɛn bä ɛn ɣöö bikɛ wä kɛɛl kɛ kɔn mi wanɛ ruac Kuɔth wä la̱t naath kɛnɛ mi wanɛ kä nɛy tin la ŋi̱eecnɛ ni ciaŋ kɛ Baibol. Kɛn gueel bua̱a̱ni ti̱ti̱ la wäkɛ kɛɛl kɛ ɛldɛri kɛ ɣöö ba naath gui̱l ciëëŋnikiɛn, kɛ ɣöö dëë naath wä com ɛ kɛn, la thöpkɛ ruac Kuɔth mi com naath agɔaa guëth duɔli kɛnɛ duɔli tin di̱t.
Nhɔakɛ nɛy diaal ɛ kɛn. Gueel bua̱a̱ni la diɛɛrkɛ ɛlɔŋ kɛ ciɛŋ yieekä rɛy bunä. La jek kɛ kɛ ɛldɛri kɛnɛ la̱a̱t ti lua̱a̱k kɛ ɣöö ba ciaŋ in wee kɛ bua̱n ŋa̱c kä bakɛ com ɛ kɛn kɛ ɣöö dee kɛ lätkiɛn la̱t agɔaa i̱di̱. La lua̱kɛ lëëp duɔp kɛ ɣöö dee kɛ ruac Kuɔth lat ɛ gɔaa, kä la tɛth lo̱ckiɛn mi cikɛ nɛy tin pay ben thukä jek, kä nhɔk kɛn lieŋdɛ ɛn ta̱a̱ in wee kɛ kɛ agɔaa rɛy thukä. Ramɔ kä kɛn dämani kɔn ti̱ti̱ cɛ tekdɛ thöp alɔr kɛ ɣöö bɛ ‘lät ɛ bum kɛ kui̱dan.’ (2 Ji̱ Ko-rinth 8:23) Kɔn banɛ ŋa̱thdiɛn kɛnɛ tho̱p in ca tho̱p ni tekdiɛn Kuoth dhil guɔɔr.
Ɛŋu la gui̱lkɛ bua̱a̱n ɛ gueel ɔ?
Ji̱n deri gɔɔydɛ jek i̱di̱ mi cikɛ kɔn ben gui̱l?
unk nus_Latn nus_Latn nus_Latn nus_Latn nus_Latn nus_Latn